Source: https://www.poyry.fi/uutiset/jaakko-poyry-groupin-paakonttorikiinteiston-omistus
Timestamp: 2020-02-24 07:44:43+00:00
Document Index: 23557258

Matched Legal Cases: ['KKO ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JAAKKO PÖYRY GROUPIN PÄÄKONTTORIKIINTEISTÖN OMISTUS | Pöyry in Finland
Etusivu Uutiset JAAKKO PÖYRY GROUPIN PÄÄKONTTORIKIINTEISTÖN OMISTUS
PÖRSSITIEDOTE 5.2.2003
JAAKKO PÖYRY GROUPIN PÄÄKONTTORIKIINTEISTÖN OMISTUS
JAAKKO PÖYRY GROUP OYJ     Pörssitiedote 5.2.2003 klo 14.00
Nordisk Renting Oy, Nordean tytäryhtiö, ostaa Jaakko Pöyry Group Oyj:n
pääkonttorikiinteistön Vantaalla. Samalla Jaakko Pöyry Group Oyj ja
Nordisk Renting Oy ovat laatineet kiinteistöä koskevan 20 vuoden
vuokrasopimuksen.
Jaakko Pöyry Groupin pääkonttorirakennus on ennen nyt tehtyä kauppaa
ollut vuokrattuna Nordea Rahoitus Oy:ltä, ja Jaakko Pöyry Groupilla on
ollut rakennukseen lunastusoptio. Nyt tehdyllä kaupalla koko kiinteistö,
sisältäen Jaakko Pöyry Groupin pääkonttorirakennuksen, maa-alueen ja
puolet Martinparkki Oy -pysäköintitalosta, siirtyvät Nordisk Renting
Oy:n omistukseen. Jaakko Pöyry Group Oyj:llä on näihin myöhemmin
lunastusoikeus.
Nyt tehty kauppa on jatkoa Jaakko Pöyry Group Oyj:n pyrkimykselle
keskittää taloudelliset resurssinsa yhtiön päätoimialaan, suunnittelu-
ja konsultointitoimintaan. Tehty kauppa parantaa Jaakko Pöyry Groupin
tulosta ennen satunnaisia eriä vuodelta 2003 noin 11 miljoonalla
eurolla. Konsernin velkaantumisaste paranee noin 15 prosenttiyksiköllä.
Nordisk Renting omistaa kiinteistöjä noin 16 miljardin Ruotsin kruunun
edestä. Yhtiön toiminta keskittyy Pohjoismaihin, pääasiassa Ruotsiin ja
Suomeen. Nordisk Renting Oy:n omistaa Nordea.